b'\n_START_ARTICLE_\nVenom\n_START_SECTION_\nAnkstyvieji metai\n_START_PARAGRAPH_\nVenom pirmieji muzikantai at\xc4\x97jo i\xc5\xa1 trij\xc5\xb3 grupi\xc5\xb3: Guillotine, Oberon ir DwarfStar. Bosistas Dean Hewitt i\xc5\xa1 Oberon (kur\xc4\xaf netrukus pakeit\xc4\x97 Alan Winston), gitaristai Jeffrey Dunn ir Dave Rutherford i\xc5\xa1 Guillotine (1979\xc2\xa0m. vasar\xc4\x85 juos pakeit\xc4\x97 gitaristas Conrand Lant), vokalistas Dave Blackman ir b\xc5\xabgnininkas Chris Mercaters (abu buvo pakeisti vokalisto Clive Archer ir b\xc5\xabgnininko Anthony Bray i\xc5\xa1 Oberon)._NEWLINE_Venom k\xc5\xabrybai \xc4\xaftakos tur\xc4\x97jo heavy metal grup\xc4\x97s, tokios kaip Black Sabbath, Judas Priest, The Sex Pistols, KISS ir Mot\xc3\xb6rhead._NEWLINE_Kelioms dienom iki pasirodymo vietin\xc4\x97je ba\xc5\xbeny\xc4\x8dios sal\xc4\x97je, bosistas Alan Winston paliko grup\xc4\x99. Nor\xc4\x97damas u\xc5\xbepildyti susidariusi\xc4\x85 sprag\xc4\x85 Conrad Lant pasiskolino bosin\xc4\x99 gitar\xc4\x85 i\xc5\xa1 Steve Thompson (v\xc4\x97liau tapo pirmuoju Venom prodiuseriu), kuris dirbo studijoje (Impulse Studios / Neat Studios). Grodamas pasiskolintu bosu prijungtu prie jo Marshall gitaros stiprintuvo ir efekt\xc5\xb3 pedalo jis suk\xc5\xabr\xc4\x97 neerzinant\xc4\xaf \xc5\xab\xc5\xbeim\xc4\x85 (taip gim\xc4\x97 \xe2\x80\x9eBulldozer Bass\xe2\x80\x9c)._NEWLINE_Venom dain\xc5\xb3 \xc5\xbeod\xc5\xbeiai da\xc5\xbenai tur\xc4\x97davo asocijacij\xc5\xb3 su satanizmu, tod\xc4\x97l grup\xc4\x97s nariai susik\xc5\xabr\xc4\x97 naujus sceninius vardus. Archer tapo \xe2\x80\x9eJesus Christ\xe2\x80\x9c, Lant\xc2\xa0\xe2\x80\x93 \xe2\x80\x9eMr Chronos\xe2\x80\x9c, Bray\xc2\xa0\xe2\x80\x93 \xe2\x80\x9eTony Abbadon\xe2\x80\x9c, o Dunn tapo \xe2\x80\x9eJeff Mantas\xe2\x80\x9c._NEWLINE_1980\xc2\xa0m. baland\xc4\xaf grup\xc4\x97 \xc4\xafra\xc5\xa1\xc4\x97 trij\xc5\xb3 dain\xc5\xb3 dem\xc5\xab\xc5\xa1k\xc4\x99 su dainomis \xe2\x80\x9eAngel Dust\xe2\x80\x9c, \xe2\x80\x9eRaise The Dead\xe2\x80\x9c ir \xe2\x80\x9eRed Light Fever\xe2\x80\x9c. Netrukus po to dar \xc5\xa1e\xc5\xa1ios demo dainos buvo \xc4\xafra\xc5\xa1ytos u\xc5\xbe \xc2\xa350, vokalo vaidmen\xc4\xaf atliko Cronos. Netrukus Archer paliko grup\xc4\x99 ir Venom tapo trio grupe.\n_START_SECTION_\nWelcome to Hell\n_START_PARAGRAPH_\nVenom debiutinis \xc4\xafra\xc5\xa1as tapo 1981\xc2\xa0m. singlas \xe2\x80\x9eIn League with Satan\xe2\x80\x9c/\xe2\x80\x9eLive Like An Angel\xe2\x80\x9c i\xc5\xa1leistas Neat Records studijos. V\xc4\x97liau tais pa\xc4\x8diais metais i\xc5\xa1leido ir debiutin\xc4\xaf album\xc4\x85\xc2\xa0\xe2\x80\x93 Welcome To Hell._NEWLINE_Nors \xc4\xafra\xc5\xa1o kokyb\xc4\x97 gana abejotina, ta\xc4\x8diau Welcome To Hell vis tiek buvo galingas u\xc5\xbetaisas tam am\xc5\xbeiui. Venom muzika buvo greitesn\xc4\x97 ir \xc5\xbeymiai ar\xc5\xa1esn\xc4\x97 u\xc5\xbe daugum\xc4\x85 to meto metalo k\xc5\xabrini\xc5\xb3. Nors satanisti\xc5\xa1kos ir kitos tamsios temos buvo ne naujiena k\xc5\xabriniuose, ta\xc4\x8diau Venom jie pasirei\xc5\xa1k\xc4\x97 itin ry\xc5\xa1kiai. Cronos teig\xc4\x97, kad j\xc4\xaf tai dainuoti \xc4\xafkv\xc4\x97p\xc4\x97 Ozzy Osbourne ar Black Sabbath, kurie dainuodavo apie blog\xc4\xaf ir tamsos fig\xc5\xabras, ta\xc4\x8diau tuomet visk\xc4\x85 sugadindavo pasakydami "Oh God, help me! " ("O, Dieve, i\xc5\xa1gelb\xc4\x97k mane! ").\n_START_SECTION_\nBlack Metal\n_START_PARAGRAPH_\nAntrasis albumas\xc2\xa0\xe2\x80\x93 Black Metal (1982) yra tikriausiai vienas daugiausiai \xc4\xaftakos tur\xc4\x97j\xc4\x99s albumas black metal, thrash metal, death metal ir kitiems pana\xc5\xa1iems \xc5\xbeanrams. Labai daug vis\xc5\xb3 \xc5\xa1i\xc5\xb3 \xc5\xbeanr\xc5\xb3 element\xc5\xb3 randama dain\xc5\xb3 \xc5\xbeod\xc5\xbeiuose, para\xc5\xa1ytuose Cronos (bei sudainuot\xc5\xb3 jo unikalaus dainavimo stilium), taip pat Mantas gitaros atlikimu ir jos solo._NEWLINE_Kritikas Ed Rivadavia apib\xc5\xabdino Black Metal album\xc4\x85, kaip trij\xc5\xb3 kaimo idiot\xc5\xb3 produkt\xc4\x85, kurie smarkiai pervertino savo j\xc4\x97gas ir suk\xc5\xabr\xc4\x97 ka\xc5\xbek\xc4\x85 labai nutolus\xc4\xaf nuo savo vizijos. Kad ir kaip beb\xc5\xabt\xc5\xb3\xc2\xa0\xe2\x80\x93 \xc5\xa1is albumas paliko labai didel\xc4\xaf antspaud\xc4\x85 metalo scenoje.\n_START_SECTION_\nAt War With Satan\n_START_PARAGRAPH_\nNors v\xc4\x97liau cituojami kaip itin svarb\xc5\xabs, pirmieji Venom albumai tuo metu nesusilauk\xc4\x97 taip pritinkan\xc4\x8dios \xc5\xa1lov\xc4\x97s. Ir nors dauguma Briti\xc5\xa1k\xc5\xb3 metalo grupi\xc5\xb3 susilauk\xc4\x97 arba visuotinio pripa\xc5\xbeinimo, arba ar\xc5\xa1ios kritikos, Venom vis tiek buvo laikoma trij\xc5\xb3 juokdari\xc5\xb3 grupe._NEWLINE_Nor\xc4\x97dami \xc4\xafrodyti esantys rimti muzikantai, Venom i\xc5\xa1leido album\xc4\x85 At War With Satan (1983). Epin\xc4\x97 20 minu\xc4\x8di\xc5\xb3 to paties pavadinimo daina, su juntama progresyvaus roko \xc4\xaftaka, tapo pirm\xc4\x85ja daina s\xc4\x85ra\xc5\xa1e. Anot kritiko Rivadavia, \xc5\xa1i buvo ne \xc4\xaf tem\xc4\x85 (kaip per daug i\xc5\xa1p\xc5\xabsta, s\xc4\x85moninga), o \xc5\xa1tai kitos trij\xc5\xb3 minu\xc4\x8di\xc5\xb3 ilgio smarkios dainos atitiko Venom stili\xc5\xb3.\n_START_SECTION_\nTolimesni darbai\n_START_PARAGRAPH_\nGitaristas Mantas paliko grup\xc4\x99 po Posessed (1985) albumo i\xc5\xa1leidimo. Tolimesnis darbas \xe2\x80\x9eCalm Before The Storm\xe2\x80\x9c (1987) atitolo nuo satanizmo ir labiau priart\xc4\x97jo prie Tolkieno fantastini\xc5\xb3 k\xc5\xabrini\xc5\xb3 temos._NEWLINE_Venom t\xc4\x99s\xc4\x97 turus ir dain\xc5\xb3 \xc4\xafra\xc5\xa1ymus, kol visi nariai i\xc5\xa1sibarst\xc4\x97 ir liko tik Cronos. 1990 m. prad\xc5\xbeioje Venom tapo kvartetine grupe prie jos prisijungus gitaristams Jimmy Clare ir Mike \xe2\x80\x9eMykvs\xe2\x80\x9c Hickey._NEWLINE_V\xc4\x97laisiais 2005 Venom i\xc5\xa1leido 4 disk\xc5\xb3 rinkin\xc4\xaf, savo karjeros darbo vaisius,- MMV, kuriame buvo ir mini plakatas i\xc5\xa1 turo kartu su Metallica bei 60 puslapi\xc5\xb3 knygel\xc4\x97 su interviu ir paveiksl\xc4\x97liais. Rinkinyje sud\xc4\x97tos geriausios dainos, demo ir live \xc4\xafra\xc5\xa1ai._NEWLINE_2006 Kov\xc4\x85 Venom i\xc5\xa1leido paskutin\xc4\xaf album\xc4\x85 Metal Black, vokalistas Cronos, o jo brolis Antton b\xc5\xabgnininkas, kartu su gitaristais Mike Hickey aka Mykvs. \xc5\xa0io albumo skambesys artimas 82 met\xc5\xb3 \xe2\x80\x9eBlack Metal\xe2\x80\x9c albumui._NEWLINE_2007 m. prad\xc5\xbeioje gitaristas Mykvs pailko grup\xc4\x99 d\xc4\x97l laiko stokos dalyvauti grup\xc4\x97s turuose. Jo viet\xc4\x85 pakeit\xc4\x97 naujas gitaristas pravarde Rage.\n_START_SECTION_\n\xc4\xaetaka\n_START_PARAGRAPH_\nKritikas Ed Rivadavia ra\xc5\xa1\xc4\x97, jog albumas Welcome To Hell tur\xc4\x97jo \xc4\xaftakos t\xc5\xabkstan\xc4\x8diams grupi\xc5\xb3, tiesiogine prasme. Grup\xc4\x97 \xc4\xafkv\xc4\x97p\xc4\x97 netgi tokius thrash metal grandus kaip Metallica, Slayer, Megadeth ir Anthrax. Metallica ir Slayer grojo su Venom bendruose turuose._NEWLINE_Rivadavia mano, kad j\xc5\xb3 vidutiniai grojimo instrumentais \xc4\xafg\xc5\xabd\xc5\xbeiai buvo vos ne j\xc5\xb3 slaptasis ginklas, kadangi tai daugyb\xc4\x99 paaugli\xc5\xb3 \xc4\xafkv\xc4\x97p\xc4\x97 m\xc4\x97gd\xc5\xbeioti \xc5\xa1i\xc4\x85 grup\xc4\x99 (s\xc4\x85mokslo teorija..).'